3. การประกอบธุรกิจของแต่ละสายผลิตภัณฑ์

3.1 ลักษณะการให้บริการและผลิตภัณฑ์

บริษัทประกอบธุรกิจหลักในการให้บริการสถานพยาบาล
โดยมีโรงพยาบาลภายใต้การดำเนินการจำนวน 2 แห่ง คือ โรงพยาบาลศิครินทร์
และโรงพยาบาลรัทรินทร์ โรงพยาบาลทั้งสองแห่งมีแพทย์ผู้เชี่ยวชาญครบทุกสาขา
และเปิดให้บริการตลอด 24 ชั่วโมง
โดยลักษณะการให้บริการของบริษัทสามารถจําแนกออกตามประเภทของผู้ป่วยที่เข้ารับการรักษาพยาบาลได้
2 ประเภท คือ ผู้ป่วยนอก (OPD) และผู้ป่วยใน (IPD) โดยในปี 2546
บริษัทมีสัดส่วนการรักษาพยาบาลของผู้ป่วยนอกและผู้ป่วยในคิดเป็นร้อยละ 58.49 และร้อยละ
41.51 ของรายได้จากการรักษาพยาบาลผู้ป่วยรวม ตามลำดับ

3.1.1 ผู้ป่วยนอก

การให้บริการรักษาพยาบาลผู้ป่วยนอกของทั้ง 2 โรงพยาบาล สามารถแบ่งเป็นแผนกต่างๆ ดังนี้

+----------------------+---------------------+-------------------------+
| โรงพยาบาลศิครินทร์      |                     | โรงพยาบาลรัทรินทร์         |
+----------------------+---------------------+-------------------------+
| 1. แผนกอายุรกรรม      | 8. แผนกผิวหนัง        | 1. แผนกอายุรกรรม         |
|                      |                     |                         |
| 2.                   | 9. แผนกหู คอ จมูก     | 2. แผนกสูติกรรม           |
| แ                    | และภูมิแพ้             |                         |
| ผนกศัลยกรรมกระดูกและข้อ |                     | 3. แผนกศัลยกรรม          |
|                      | 10. แผนกกายภาพบําบัด  |                         |
| 3. แผนกศัลยกรรม       |                     | 4. แผนกกุมารเวช          |
|                      | 11. แผนกไตเทียม      |                         |
| 4. แผนกสูติ-นรีเวช      |                     | 5. แผนกทันตกรรม          |
|                      | 12. แผนกธาราบําบัด    |                         |
| 5. แผนกกุมารเวช       |                     | 6. ศูนย์บําบัดยาเสพติด       |
|                      | 13. แผนกทันตกรรม     |                         |
| 6. แผนกทันตกรรม       |                     |                         |
|                      |                     |                         |
| 7. แผนกจักษุวิทยา       |                     |                         |
+----------------------+---------------------+-------------------------+

ทั้งนี้ ในบางแผนกของโรงพยาบาลศิครินทร์ เช่น แผนกอายุรกรรม และแผนกกุมารเวช เป็นต้น
จะมีการแบ่งเป็นคลีนิคพิเศษเพื่อเน้นการรักษาพยาบาลเฉพาะทาง
ซึ่งจะทำการวินิจฉัยและตรวจรักษาโรคโดยแพทย์ผู้เชี่ยวชาญเฉพาะด้านนั้นๆ ดังรายละเอียดต่อไปนี้

แผนกอายุรกรรม มีการให้บริการคลีนิคพิเศษ ดังต่อไปนี้

- อายุรกรรมทั่วไป

- อายุรกรรมโรคระบบทางเดินอาหาร

- อายุรกรรมโรคทรวงอก

- อายุรกรรมประสาทวิทยา

- อายุรกรรมโรคไต

- อายุรกรรมโรคหัวใจ

- อายุรกรรมโรคมะเร็ง

- อายุรกรรมโรคเลือด

- อายุรกรรมโรคติดเชื้อ

- อายุรกรรมโรคต่อมไร้ท่อ

- อายุรกรรมโรคข้อ

- อายุรกรรมโรคภูมิแพ้

แผนกกุมารเวช มีการให้บริการคลีนิคพิเศษ ดังต่อไปนี้

-   กุมารเวชกรรมทั่วไป

-   กุมารเวชกรรมทารกแรกเกิด

-   กุมารเวชกรรมโรคประสาทวิทยา

-   กุมารเวชกรรมโรคภูมิแพ้

-   กุมารเวชกรรมโรคหัวใจ

-   กุมารเวชกรรมโรคต่อมไร้ท่อ

-   กุมารเวชกรรมโรคติดเชื้อ

-   กุมารเวชกรรมโรคไต

-   กุมารเวชกรรมโรคเลือด

-   กุมารเวชกรรมโรคระบบหายใจ

-   พัฒนาการเด็ก

    2.  ผู้ป่วยใน

โรงพยาบาลศิครินทร์ และโรงพยาบาลรัทรินทร์
ได้รับใบอนุญาตประกอบอนุญาตกิจการโรงพยาบาลโดยมีเตียงรองรับผู้ป่วยในสําหรับใช้ในการรักษาพยาบาลค้างคืนขนาด
180 เตียง และ 100 เตียง ตามลําดับ
โดยห้องพักสําหรับให้บริการผู้ป่วยของโรงพยาบาลศิครินทร์และโรงพยาบาลรัทรินทร์สามารถแบ่งออกเป็นห้องพักประเภทต่างๆ
ได้ดังนี้

+-----------------+-----------------+----------------+----------------+
| โรงพยาบาลศิครินทร์ |                 | โ              |                |
|                 |                 | รงพยาบาลรัทรินทร์ |                |
+-----------------+-----------------+----------------+----------------+
| 1. ห้องผ่าตัด (ER) | 6. ห้องพัก VIP    | 1. ห้องผ่าตัด     | 6. ห้องพิเศษเดี่ยว |
|                 |                 | (ER)           |                |
| 2. ห้องฉุกเฉิน     | 7. ห้องพัก Deluxe |                | 7. ห้องพักรวม 4  |
| (ICU)           |                 | 2. ห้องฉุกเฉิน    | เตียง           |
|                 | 8. ห้องพักเดี่ยว    | (ICU)          |                |
| 3. ห้องคลอด      |                 |                | 8. ห้องพักรวม 6  |
|                 | 9. ห้องพักรวม 3   | 3. ห้องคลอด     | เตียง           |
| 4.              | เตียง            |                |                |
| ห้องกายภาพบําบัด   |                 | 4.             |                |
|                 |                 | ห้องสังเกตอาการ  |                |
| 5.              |                 |                |                |
| ห้องสังเกตอาการ   |                 | 5. ห้องพักเดี่ยว   |                |
+-----------------+-----------------+----------------+----------------+

3.1.3 บริการพิเศษอื่นๆ

นอกเหนือจากการให้บริการรักษาตรวจรักษาโรคตามแผนกต่างๆ
สำหรับผู้ป่วนนอกและผู้ป่วยในตามที่กล่าวข้างต้น โรงพยาบาลยังมีการให้บริการพิเศษอื่นๆ
เพื่ออำนวยความสะดวกแก่ลูกค้า ดังต่อไปนี้

- บริการรถพยาบาลฉุกเฉิน

- บริการหน่วยตรวจสุขภาพนอกสถานที่ โรงพยาบาลมีบริการส่งรถ X-RAY
เคลื่อนที่พร้อมแพทย์และพยาบาลให้บริการตรวจสุขภาพ ณ ที่ทำการของลูกค้า ได้แก่ บริษัทเอกชน
โรงงานอุตสาหกรรม เป็นต้น

- ศูนย์ดูแลผู้สูงอายุ

- แผนกลูกค้าสัมพันธ์ต่างประเทศ

1.  การตลาดและภาวะการแข่งขัน

    1.  กลยุทธ์การแข่งขัน

เนื่องจากธุรกิจโรงพยาบาลมีการแข่งขันที่สูง
ทำให้บริษัทจำเป็นต้องมีการปรับเปลี่ยนและพัฒนากลยุทธ์การแข่งขันอยู่ตลอดเวลาเพื่อให้สามารถตอบสนองความต้องการของผู้มาใช้บริการได้อย่างมีประสิทธิภาพ
ทั้งนี้ กลยุทธ์ในการแข่งขันของบริษัทสามารถสรุปได้ดังนี้

1.  การสร้างความสัมพันธ์ที่ดีกับลูกค้าผู้มาใช้บริการและการขยายฐานลูกค้าใหม่อย่างต่อเนื่อง

บริษัทมีทีมเจ้าหน้าที่การตลาดที่รับผิดชอบในการติดต่อและสร้างความสัมพันธ์ที่ดีกับลูกค้าอย่างต่อเนื่อง
โดยจะมีการจัดกิจกรรมทางการตลาดรวมทั้งจัดส่งวารสารข่าว (Newsletter)
ตรงถึงลูกค้าอย่างสม่ำเสมอ ให้รู้สึกเสมือนเป็นครอบครัวเดียวกัน นอกจากนี้
เจ้าหน้าที่การตลาดยังทำหน้าที่ในการสร้างฐานลูกค้าใหม่ ได้แก่
ลูกค้าต่างชาติที่มีสถานที่ทำงานหรือที่พักอาศัยอยู่ในบริเวณใกล้เคียงกับที่ตั้งของโรงพยาบาล
ซึ่งบริษัทมีการว่าจ้างบุคลากรที่มีความเชี่ยวชาญทางด้านการตลาดและมีความสัมพันธ์ที่ดีกับบริษัทต่างชาติมาทำหน้าที่ในการอบรมเจ้าหน้าที่การตลาดและจัดทําแผนการตลาด
เพื่อช่วยขยายฐานลูกค้าของโรงพยาบาล นอกจากนี้
บริษัทได้มีการจัดตั้งแผนกลูกค้าสัมพันธ์ต่างประเทศเพื่อรองรับผู้ใช้บริการชาวต่างประเทศ
เพื่อเพิ่มศักยภาพและช่วยสร้างความมั่นใจให้แก่ชาวต่างประเทศที่เข้ามาใช้บริการนับตั้งแต่เริ่มต้นจนกระทั่งเสร็จสิ้นกระบวนการรักษาพยาบาล
ด้วยการสื่อสารที่เข้าใจตรงกัน

ในปี 2547 บริษัทมีแผนที่จะทำการวิจัยตลาด (Marketing Research)
โดยว่าจ้างบริษัทที่มีความเชี่ยวชาญและประสบการณ์ในการทำงานวิจัยดังกล่าว
เพื่อสำรวจและประเมินความต้องการและความพึงพอใจของผู้มาใช้บริการ
รวมทั้งผู้ที่อาจมาใช้บริการของโรงพยาบาลในเครือของบริษัท
อันจะช่วยให้บริษัทสามารถให้บริการแก่ลูกค้าได้ตรงตามต้องการมากยิ่งขึ้นในอนาคต

2. การเน้นคุณภาพการให้บริการ

บริษัทมีการพัฒนาการให้บริการลูกค้าอยู่ตลอดเวลา
โดยปัจจุบันบริษัทอยู่ระหว่างดำเนินการจัดทำระบบประกันคุณภาพโรงพยาบาล หรือ HA (Hospital
Accreditation)
เพื่อให้ได้รับการรับรองคุณภาพมาตรฐานจากสถาบันพัฒนาและรับรองคุณภาพโรงพยาบาล นอกจากนี้
บริษัทอยู่ระหว่างการปรับปรุงและพัฒนาระบบเทคโนโลยีสารสนเทศเพื่อเชื่อมโยงเครือข่ายการให้บริการภายในโรงพยาบาล
และระหว่างโรงพยาบาลในเครือ ซึ่งจะทําให้การให้บริการเป็นไปด้วยความรวดเร็ว แม่นยํา
และสามารถตอบสนองความต้องการของลูกค้าได้อย่างเต็มที่

นอกเหนือจากการมุ่งเน้นดำเนินการพัฒนาคุณภาพการให้บริการดังกล่าว บริษัทยังได้ลงทุนปรับปรุง
สิ่งอำนวยความสะดวกแก่ผู้ใช้บริการอีกหลายประการ ได้แก่ การเพิ่มที่จอดรถและสวนหย่อม
การปรับปรุงห้องตรวจผู้ป่วยประกันสังคม การปรับปรุงคลินิกเด็กใหม่ทั้งหมด เป็นต้น

3. การให้บริการด้วยแพทย์ผู้เชี่ยวชาญเฉพาะด้านทุกสาขาและเครื่องมือที่ทันสมัย

โรงพยาบาลทั้งสองแห่งภายใต้การดำเนินงานของบริษัท
มีความพร้อมด้วยคณะแพทย์ประจำและแพทย์ที่ปรึกษาที่มีความรู้ ประสบการณ์
และมีความเชี่ยวชาญครบทุกสาขาเพื่อให้บริการตลอด 24 ชั่วโมง
นอกจากนี้บริษัทยังมีเครื่องมือและอุปกรณ์การแพทย์ที่ทันสมัยมาใช้ในการรักษาพยาบาล ได้แก่
เครื่องเอ็กซเรย์คอมพิวเตอร์ เครื่องเอ็กซเรย์เต้านม เครื่องเลเซอร์เพื่อการผ่าตัด
เครื่องมือผ่าตัดโดยการส่องกล้อง เครื่องวัดสมรรถภาพการทำงานของหัวใจแบบพกพา
เครื่องไตเทียมอันทันสมัย รวมถึงสระธาราบำบัด
ซึ่งเป็นแนวทางธรรมชาติบำบัดเพื่อช่วยฟื้นฟูผู้ป่วยหลังการผ่าตัด เป็นต้น โดยในช่วง ปี 2545
และงวดเก้าเดือนแรกปี 2546
บริษัทได้มีการซื้อเครื่องมือและอุปกรณ์ทางการแพทย์เพิ่มขึ้นอย่างต่อเนื่องเพื่อรองรับจำนวนผู้ป่วยที่จะเพิ่มขึ้นในอนาคต
รวมทั้งเพื่อเป็นการเพิ่มประสิทธิภาพในการรักษาพยาบาลของโรงพยาบาลทั้งสองแห่ง

4. การมีเครือข่ายในการให้บริการที่ครอบคลุม

บริษัทมีแผนการที่จะจัดตั้งศูนย์พยาบาลและคลีนิคเครือข่ายในบริเวณแหล่งชุมชนที่มีศักยภาพด้านกำลังซื้อ
เช่น แหล่งที่พักอาศัย เป็นต้น โดยจะเปิดทำการรักษาเฉพาะผู้ป่วยนอกโดยแพทย์ผู้เชี่ยวชาญ ทั้งนี้
เพื่อเป็นการอำนวยความสะดวกในการเดินทางให้แก่ผู้มาใช้บริการ ปัจจุบัน
อยู่ระหว่างสำรวจและหาทำเลที่ตั้ง โดยคาดว่าในปี 2547
จะสามารถเปิดดำเนินการคลินิกเครือข่ายได้อย่างน้อย 4 แห่ง

3.2.2 ลักษณะลูกค้า

ลูกค้าของโรงพยาบาลศิครินทร์ และโรงพยาบาลรัทรินทร์สามารถแบ่งเป็นประเภทใหญ่ๆ ได้ดังนี้

1. ลูกค้าทั่วไป หมายถึง
ผู้ป่วยที่มาใช้บริการรักษาพยาบาลที่เป็นลูกค้าทั่วไปที่มีที่พักอาศัยหรือที่ทํางานอยู่ในพื้นที่ใกล้เคียงกับสถานที่ตั้งของโรงพยาบาล
โดยลูกค้าจะเป็นผู้รับผิดชอบค่าใช้จ่ายที่ทั้งหมดที่เกิดขึ้นในการรักษาพยาบาลเอง

2. ลูกค้าบริษัท หมายถึง ผู้ป่วยที่มาใช้บริการซึ่งเป็นพนักงานของบริษัทต่างๆ
หรือลูกค้าผู้เอาประกันชีวิตกับบริษัทประกันชีวิตที่ทำสัญญากับทางโรงพยาบาลว่าจะเป็นผู้รับผิดชอบค่าใช้จ่ายในการรักษาพยาบาลพนักงาน
หรือลูกค้าของตน เมื่อมาใช้บริการตามเงื่อนไขและข้อตกลงที่ได้ทำกันไว้ เช่น
ลูกค้าบริษัทเอกชนทั่วไป และลูกค้าบริษัทประกันชีวิต เป็นต้น

3. ลูกค้ากองทุนเงินทดแทน หมายถึง กลุ่มลูกค้าที่เป็นพนักงานของบริษัท หรือโรงงานต่างๆ
ที่เข้ารับการรักษาพยาบาลโดยมีสาเหตุการเจ็บป่วยเนื่องมาจากการทำงาน
ซึ่งสำนักงานประกันสังคมจะเป็นผู้รับผิดชอบค่าใช้จ่ายตามที่ใช้ในการรักษาพยาบาลจริงในแต่ละกรณี
แต่ทั้งนี้ต้องไม่เกิน 35,000 บาทต่อครั้ง

4. ลูกค้าประกันสังคม หมายถึง
กลุ่มลูกค้าที่เป็นพนักงานบริษัทซึ่งได้ถูกหักค่าจ้างรายเดือนเข้ากองทุนประกันสังคม
และสามารถใช้บริการรักษาพยาบาลจากโรงพยาบาลได้ในการเจ็บป่วยทั่วไปที่มิได้เกิดจากการทำงานซึ่งทางโรงพยาบาลที่เข้าแผนประกันสังคมจะทําการรักษาจนกว่าจะหายหรือเสียชีวิต
โดยโรงพยาบาลจะได้รับเงินเหมาจ่ายเป็นค่ารักษาพยาบาลจากสำนักประกันสังคมในอัตรา 1,100
บาทต่อคนต่อปี

3.2.3 กลุ่มลูกค้าเป้าหมาย

กลุ่มลูกค้าเป้าหมายของบริษัท มีดังนี้

1. บริษัทเอกชน
ปัจจุบันผู้มาใช้บริการของโรงพยาบาลในเครือส่วนใหญ่จะเป็นพนักงานของบริษัทเอกชนซึ่งใช้สิทธิการรักษาพยาบาลจากการประกันชีวิต
หรือกองทุนประกันสังคม
โดยบริษัทมีเป้าหมายที่จะชักจูงให้พนักงานระดับผู้บริหารของบริษัทเอกชนดังกล่าวมาใช้บริการรักษาพยาบาลจากโรงพยาบาลในเครือของบริษัทเพิ่มขึ้นด้วย

2. ลูกค้าต่างประเทศ
เนื่องจากบริเวณใกล้เคียงสถานที่ตั้งของโรงพยาบาลเริ่มมีชุมชนของชาวต่างประเทศขยายวงกว้างขึ้น
ได้แก่ โรงเรียนนานาชาติ บริษัทต่างชาติ รวมทั้งโรงงานอุตสาหกรรมที่มีพนักงานต่างชาติ เป็นต้น
บริษัทจึงมุ่งเน้นการอำนวยความสะดวกให้แก่ลูกค้าต่างประเทศมากยิ่งขึ้น
โดยจัดให้มีแผนกลูกค้าสัมพันธ์ต่างประเทศที่จะคอยให้ความช่วยเหลือในการติดต่อสื่อสารกับผู้มาใช้บริการชาวต่างประเทศ

3. ลูกค้าบริษัทประกันชีวิต บริษัทจะเน้นการทำการตลาดกับบริษัทประกันชีวิตมากขึ้น
เนื่องจากเล็งเห็นว่าเป็นกลุ่มลูกค้าที่มีโอกาสที่จะเพิ่มขึ้นในอนาคตตามการขยายตัวทางเศรษฐกิจของประเทศ
รวมทั้งรัฐบาลมีนโยบายที่จะส่งเสริมให้ประชาชนหันมาให้ความสำคัญต่อสุขภาพมากยิ่งขึ้น

ทั้งนี้
โรงพยาบาลศิครินทร์จะเน้นการให้บริการกับกลุ่มลูกค้าที่มีรายได้ปานกลางถึงกลุ่มลูกค้าที่มีรายได้สูง
กลุ่มลูกค้าบริษัท และกลุ่มลูกค้าบริษัทประกัน
ในขณะที่โรงพยาบาลรัทรินทร์จะเน้นกลุ่มลูกค้าที่อยู่ในโครงการเงินกองทุนทดแทน ลูกค้าประกันสังคม
และลูกค้าทั่วไปที่มีรายได้ปานกลางเนื่องจากโรงพยาบาลรัทรินทร์ ตั้งอยู่ใกล้นิคมอุตสาหกรรมบางปู
ดังนั้นลูกค้าส่วนใหญ่จึงเป็นลูกค้าที่ทำงานอยู่ในนิคมอุตสาหกรรมหรือพักอาศัยอยู่ในบริเวณใกล้เคียงกับนิคมอุตสาหกรรมดังกล่าว

3.2.4 นโยบายราคา

เนื่องจากลูกค้ากลุ่มใหญ่ของโรงพยาบาลศิครินทร์
และโรงพยาบาลรัทรินทร์เป็นกลุ่มผู้มีรายได้ปานกลาง
ดังนั้นราคาจึงเป็นปัจจัยสำคัญประการหนึ่งในการเลือกใช้บริการของลูกค้า
บริษัทจึงมีการกําหนดราคาโดยอ้างอิงกับราคาตลาดและคู่แข่งของบริษัทที่อยู่ในบริเวณเดียวกันเป็นสำคัญ
โดยบริษัทมีเป้าหมายที่จะให้บริการแก่ลูกค้าด้วยคุณภาพที่เหนือกว่าในราคาที่เท่ากับคู่แข่ง
อย่างไรก็ตาม ในส่วนของโรงพยาบาลศิครินทร์ได้พยายามสร้างมูลค่าเพิ่มแก่ลูกค้าในด้านต่างๆ
อยู่เสมอ เช่น การปรับปรุงบรรยากาศภายในโรงพยาบาล การเพิ่มสิ่งอำนวยความสะดวกต่างๆ
เป็นต้น และเนื่องจากลูกค้าอีกส่วนหนึ่งของโรงพยาบาลศิครินทร์เป็นกลุ่มลูกค้าที่มีรายได้สูง
จึงทำให้สามารถปรับราคาให้สูงกว่าตลาดได้ในกลุ่มลูกค้าเฉพาะเจาะจงพิเศษ

อย่างไรก็ตาม การกําหนดราคาการให้บริการของโรงพยาบาลสามารถแบ่งได้เป็น 2 ประเภทใหญ่ๆ
คือ

1. การกําหนดราคาแบบปกติ

บริษัทจะมีการกําหนดอัตราการให้บริการแก่ลูกค้าที่เหมาะสมและสามารถแข่งขันกับราคาของคู่แข่งขันในระดับเดียวกันได้
โดยคำนึงถึงต้นทุนการดำเนินงานของบริษัทด้วย

2. การกําหนดราคาแบบเหมาจ่าย

บริษัทมีการกําหนดค่ารักษาพยาบาลแบบเหมาจ่ายเพื่อความสะดวกในการบริหารค่าใช้จ่ายของลูกค้า
เนื่องจากการกำหนดราคาแบบเหมาจ่ายจะช่วยให้ผู้ใช้บริการทราบต้นทุนการรักษาพยาบาลที่ค่อนข้างแน่นอน
อีกทั้งบริษัทยังใช้การกําหนดราคาดังกล่าวเป็นกลยุทธ์ในการแข่งขันทางการตลาดเพื่อดึงดูดลูกค้าให้มาใช้บริการของโรงพยาบาล
โดยเฉพาะอย่างยิ่งโรงพยาบาลรัทรินทร์ซึ่งฐานลูกค้าส่วนใหญ่เป็นผู้มีรายได้ปานกลาง
โปรแกรมการรักษาพยาบาลแบบเหมาจ่ายของบริษัท ได้แก่ โปรแกรมตรวจสุขภาพประจําปี
โปรแกรมการคลอดบุตรเหมาจ่าย เป็นต้น

นอกจากนี้ บริษัทยังมีนโนบายที่จะรักษาฐานลูกค้าเดิมที่ใช้บริการของโรงพยาบาล
จึงได้จัดทําบัตรสมาชิกสําหรับลูกค้าของโรงพยาบาล
ซึ่งบริษัทจะให้ส่วนลดค่ารักษาพยาบาลตามประเภทของการเป็นสมาชิก

3.2.5 การจำหน่ายและช่องทางการจำหน่าย

บริษัทมุ่งเน้นการเพิ่มความสะดวกแก่ลูกค้าในการเข้าถึงบริการหรือข้อมูลการให้บริการของโรงพยาบาลมากที่สุดเพื่อให้ลูกค้าจดจำและเป็นทางเลือกอันดับต้นในการตัดสินใจใช้บริการของโรงพยาบาลของบริษัท
โดยช่องทางที่บริษัทใช้ในการส่งเสริมการเข้าถึงบริการของโรงพยาบาลที่สำคัญมีดังนี้

1. การจําหน่ายต่อลูกค้าทั่วไป บริษัทมีการจัดกิจกรรมทางการตลาดอย่างต่อเนื่อง
โดยมุ่งเน้นการสร้างความสัมพันธ์และภาพลักษณ์ที่ดีของโรงพยาบาล โดยการสื่อสารด้วยสื่อสิ่งพิมพ์
การจัดกิจกรรมร่วมกับหน่วยงานภายนอก นอกจากนี้บริษัทมีการใช้ระบบ Call Center
ในการให้ข้อมูลลูกค้าที่สะดวกและรวดเร็วแก่ลูกค้าทั่วไป
และยังมีการเพิ่มความสะดวกในการสื่อสารแก่ลูกค้าต่างชาติ
โดยมีลูกค้าสัมพันธ์ต่างประเทศที่รองรับได้ถึง 4 ภาษา ได้แก่ ภาษาอังกฤษ ภาษาจีนกลาง
ภาษาญี่ปุ่น และภาษาฝรั่งเศส นอกจากนี้
บริษัทมีการจัดบริการหน่วยแพทย์เคลื่อนที่และหน่วยบริการชุมชนเข้าถึงประชาชนโดยตรงอันจะเป็นการส่งเสริมภาพลักษณ์ให้แก่บริษัทอีกด้วย

2. การจําหน่ายต่อลูกค้าบริษัท รวมถึงลูกค้าประเภทโรงงานอุตสาหกรรม องค์กรภาครัฐ
และรัฐวิสาหกิจต่างๆ
บริษัทได้มีการอบรมพนักงานการตลาดโดยแบ่งออกเป็นทีมเพื่อสะดวกต่อการทํางานในการเข้าหาลูกค้าเป้าหมายในแต่ละกลุ่ม
โดยทีมการตลาดจะติดต่อกับบริษัทต่างๆ
โดยตรงเพื่อเข้าไปนําเสนอข้อมูลการให้บริการรักษาพยาบาลและการตรวจสุขภาพพนักงาน
รวมถึงนําเสนอรายละเอียดข้อมูลต่างๆ เช่น รายละเอียดเกี่ยวกับอัตราค่าบริการ
ระยะเวลาและจํานวนครั้งที่ให้บริการ เป็นต้น

นอกเหนือจากวิธีการดังกล่าวข้างต้น บริษัทยังได้มีการจัดทําเอกสารและแผ่นพับต่างๆ
เพื่อใช้ในการประชาสัมพันธ์ รวมถึงการโฆษณาและเผยแพร่สิทธิประโยชน์
โปรแกรมการรักษาพยาบาลต่างๆ ที่ทางโรงพยาบาลได้จัดทําขึ้น
รวมถึงความรู้เรื่องสุขภาพในด้านต่างๆ
ให้แก่ลูกค้าของโรงพยาบาลเพื่อเป็นการขยายฐานลูกค้าให้เพิ่มมากขึ้น

3.2.6 ภาวะอุตสาหกรรมและการแข่งขัน

จากภาวะเศรษฐกิจที่ตกต่ำอยางตอเนื่องในช่วงหลายปีที่ผ่านมาทำให้ประชาชนมีรายได้ลดน้อยลง
รวมทั้งในปี 2544 รัฐบาลได้ปรับนโยบายด้านสาธารณสุขใหม่
รวมทั้งได้กำหนดนโยบายประกันสุขภาพแห่งชาติ โดยจัดตั้งโครงการ 30 บาทรักษาทุกโรคขึ้นมา
จึงทำให้ประชาชนหันไปใช้บริการของโรงพยาบาลรัฐบาล
หรือโรงพยาบาลเอกชนที่เข้าร่วมโครงการ 30 บาทรักษาทุกโรคหรือโครงการประกันสังคมมากขึ้น
หรือมีการเปลี่ยนแปลงพฤติกรรมการรักษาพยาบาลโดยหันไปซื้อยามารักษาเองมากขึ้น
ทำให้โรงพยาบาลเอกชนมีรายได้ลดน้อยลง
ประกอบกับภาระหนี้สินที่เพิ่มขึ้นจากการลงทุนขยายกิจการ
เหตุการณ์ดังกล่าวส่งผลให้ผู้ประกอบการโรงพยาบาลเอกชนต้องปรับกลยุทธ์ในการดำเนินงาน
ในขณะที่โรงพยาบาลบางแห่งต้องเลิกกิจการ หรือถูกควบรวมโดยโรงพยาบาลเอกชนขนาดใหญ่
เป็นผลให้จำนวนโรงพยาบาลของโรงพยาบาลเอกชนในกรุงเทพมหานครลดลงอย่างต่อเนื่อง
จากจำนวนโรงพยาบาลทั้งสิ้น 143 โรง ในปี 2540 เหลือ 101 โรง ในปี 2546

จำนวนโรงพยาบาลเอกชนและเตียงรวมในเขตกรุงเทพมหานคร

  ---------------- -------- -------- -------- -------- -------- -------- --------
                   ปี 2540   ปี 2541   ปี 2542   ปี 2543   ปี 2544   ปี 2545   ปี 2546

  จำนวนโรงพยาบาล   143      131      129      121      117      110      101

  จำนวนเตียง        15,461   16,536   16,396   16,199   16,001   15,698   15,518
  ---------------- -------- -------- -------- -------- -------- -------- --------

ที่มา : กองการประกอบโรคศิลปะ กระทรวงสาธารณสุข

อย่างไรก็ตาม
ภาวะเศรษฐกิจที่มีแนวโน้มดีขึ้นได้ส่งผลให้โรงพยาบาลเอกชนมีผลประกอบการที่ดีขึ้นตามลำดับ
เนื่องจากปัจจัยหลายประการ เช่น
คนไข้ที่เคยเปลี่ยนไปใช้โรงพยาบาลของรัฐในช่วงวิกฤติเศรษฐกิจได้หันมาใช้โรงพยาบาลเอกชนที่มีคุณภาพและบริการที่ดีกว่า
รวมทั้งการที่เงินบาทแข็งค่าขึ้นอย่างต่อเนื่องช่วยทำให้ต้นทุนในการนำเข้าเครื่องมือแพทย์และยารักษาโรคลดลง
และความสำเร็จในการปรับโครงสร้างหนี้ยังมีส่วนช่วยทำให้ต้นทุนทางการเงินของโรงพยาบาลเอกชนหลายแห่งลดลงอีกด้วย
นอกจากนี้การที่รัฐบาลหันมาให้ความสำคัญในด้านสุขภาพของประชาชนไม่ว่าจะเป็นการประกันสังคม
การออกพระราชบัญญัติประกันสุขภาพแห่งชาติ พ.ศ. 2545
หรือนโยบายการสนับสนุนให้ไทยเป็นศูนย์กลางการรักษาโรคของอาเซียน
ก็ยังจะส่งผลดีต่อการเติบโตของธุรกิจโรงพยาบาลเอกชน

จากข้อมูลของสำนักงานประกันสังคม มีผู้ประกันตนในระบบประกันสังคม ณ สิ้นเดือนธันวาคม 2546
เป็นจำนวนทั้งสิ้น 7.43 ล้านคน เพิ่มขึ้น 0.53ล้านคน จากจำนวนผู้ประกันตนในระบบประกันสังคม
ณ สิ้นเดือนธันวาคม 2545 หรือคิดเป็นอัตราการเติบโตร้อยละ 7.68
โดยจำนวนผู้ประกันตนมีแนวโน้มที่จะเพิ่มขึ้นตามตามภาวะเศรษฐกิจที่ดีขึ้น นอกจากนี้
อัตราการใช้บริการทางการแพทย์ของผู้ป่วยประกันสังคมที่โรงพยาบาลเอกชนจะอยู่สูงกว่าโรงพยาบาลของรัฐบาล
ทำให้คาดว่าในอนาคตโรงพยาบาลเอกชนน่าจะมีรายได้เพิ่มมากขึ้นตามจำนวนผู้ประกันตนในระบบที่เพิ่มมากขึ้นด้วย

จำนวนผู้ประกันตนในระบบประกันสังคม

  ----------------- ------ ------ ------ ------ ------ ------ ------ ------ --------
  ปี                 2538   2539   2540   2541   2542   2543   2544   2545   2546*

  จำนวน (ล้านคน)     5.18   5.59   6.08   5.42   5.68   5.81   5.87   6.90   7.43
  ----------------- ------ ------ ------ ------ ------ ------ ------ ------ --------

ที่มา : สำนักงานประกันสังคม

อัตราการใช้บริการทางการแพทย์ของผู้ประกันตนในระบบประกันสังคม

(หน่วย : ครั้ง/คน/ปี)

+--------------------+-------+-------+-------+-------+-------+-------+
| ประเภท             | ปี     | ปี     | ปี     | ปี     | ปี     | ปี     |
|                    | 2540  | 2541  | 2542  | 2543  | 2544  | 2545  |
+--------------------+-------+-------+-------+-------+-------+-------+
| ผู้ป่วยนอก            | 1.52  | 1.46  | 2.15  | 2.04  | 2.51  | 2.55  |
|                    |       |       |       |       |       |       |
| -   รัฐบาล          | 1.44  | 1.40  | 2.07  | 1.85  | 2.37  | 2.45  |
|                    |       |       |       |       |       |       |
| -   เอกชน          | 1.59  | 1.50  | 2.22  | 2.18  | 2.60  | 2.61  |
+--------------------+-------+-------+-------+-------+-------+-------+
| ผู้ป่วยใน             | 0.03  | 0.03  | 0.04  | 0.04  | 0.04  | 0.04  |
|                    |       |       |       |       |       |       |
| -   รัฐบาล          | 0.03  | 0.03  | 0.04  | 0.04  | 0.04  | 0.04  |
|                    |       |       |       |       |       |       |
| -   เอกชน          | 0.04  | 0.03  | 0.04  | 0.04  | 0.05  | 0.05  |
+--------------------+-------+-------+-------+-------+-------+-------+

ที่มา : กองทุนประกันสังคม สำนักงานประกันสังคม

อย่างไรก็ตาม การแข่งขันในอุตสาหกรรมโรงพยาบาลเอกชนก็มีแนวโน้มที่จะเพิ่มมากขึ้นเช่นกัน ทั้งนี้
เนื่องจากโรงพยาบาลเอกชนส่วนใหญ่ยังมีความสามารถในการให้บริการส่วนเกินอยู่ ดังนั้น
โรงพยาบาลเอกชนจึงต้องดำเนินการปรับกลยุทธ์เพื่อเพิ่มศักยภาพในการแข่งขัน
ไม่ว่าจะเป็นการพัฒนาทั้งทางด้านเครื่องมือแพทย์ที่ทันสมัย การฝึกอบรมบุคลากร
การบริหารต้นทุนให้มีประสิทธิภาพ การดำเนินนโยบายการตลาดแบบเฉพาะกลุ่ม (Niche Market)
เช่น การตั้งศูนย์รักษาโรคเฉพาะด้าน หรือการเน้นการให้บริการกลุ่มผู้ป่วยที่เป็นชาวต่างชาติ
เป็นต้น

2.  การจัดหาผลิตภัณฑ์หรือบริการ

3.3.1 การจัดหาวัตถุดิบหรือผลิตภัณฑ์เพื่อจำหน่าย

วัตถุดิบที่สำคัญของบริษัท ได้แก่ ยาและเวชภัณฑ์ รวมทั้งเครื่องมือและอุปกรณ์ทางการแพทย์
ทั้งนี้บริษัทมีการสั่งซื้อทั้งยาและเวชภัณฑ์
รวมทั้งเครื่องมือและอุปกรณ์ทางการแพทย์จากในประเทศและต่างประเทศโดยผ่านผู้จำหน่ายและตัวแทนจำหน่ายในประเทศทั้งหมด
ในการคัดเลือกตัวแทนจำหน่าย บริษัทจะทำการประเมินและเปรียบเทียบความเหมาะสมในด้านราคา
ประสิทธิภาพในการส่งสินค้า และคุณภาพของสินค้าจากผู้จำหน่ายและตัวแทนจำหน่ายแต่ละราย ทั้งนี้
บริษัทจะกระจายการสั่งซื้อวัตถุดิบดังกล่าวไปยังผู้จำหน่ายและตัวแทนจำหน่ายจำนวนมาก โดย ในปี
2546 บริษัทมีการสั่งซื้อยาและเวชภัณฑ์จากจํานวนผู้จําหน่ายทั้งสิ้นจำนวน 188 ราย ทั้งนี้
บริษัทไม่ได้มีการสั่งซื้อยาและเวชภัณฑ์
รวมทั้งเครื่องมือและอุปกรณ์ทางการแพทย์จากผู้จัดจำหน่ายและตัวแทนจำหน่ายรายใดรายหนึ่งเกินร้อยละ
30 ของยอดสั่งซื้อทั้งหมด

3.3.2 กำลังการบริการและปริมาณการให้บริการ

ในปี 2546 บริษัทมีกําลังการให้บริการรักษาผู้ป่วยนอกรวมทั้งสิ้น 2,600 คนต่อวัน
โดยแบ่งเป็นกําลังการให้บริการที่โรงพยาบาลศิครินทร์จํานวน 2,000 คนต่อวัน
และโรงพยาบาลรัทรินทร์จํานวน 600 คนต่อวัน และมีกําลังการให้บริการผู้ป่วยในจริงรวมทั้งสิ้น
250 เตียงต่อวัน โดยแบ่งเป็นกําลังการให้บริการที่โรงพยาบาลศิครินทร์จํานวน 180 เตียงต่อวัน
และโรงพยาบาลรัทรินทร์จํานวน 70 เตียงต่อวัน
เนื่องจากมีการเพิ่มห้องตรวจโรคสําหรับลูกค้าประกันสังคม และคลีนิคเด็ก
ทําให้กําลังการให้บริการจริงเพิ่มขึ้นจาก 1,400 คนต่อวัน เป็น 2,000 คนต่อวัน
โดยรายละเอียดของกําลังการให้บริการและปริมาณการให้บริการของบริษัทสามารถสรุปตามตารางดังนี้

+-----------------------+----+----+----+-----+----+----+----+------+
| กําลังการให้บริการ/       | โ  |    |    |     | โ  |    |    |      |
|                       | รง |    |    |     | รง |    |    |      |
| ปริมาณการใช้บริการ       | พย |    |    |     | พย |    |    |      |
|                       | าบ |    |    |     | าบ |    |    |      |
|                       | าล |    |    |     | าล |    |    |      |
|                       | ศิค |    |    |     | รัท |    |    |      |
|                       | ริน |    |    |     | ริน |    |    |      |
|                       | ทร์ |    |    |     | ทร์ |    |    |      |
+-----------------------+----+----+----+-----+----+----+----+------+
|                       | 25 | 25 | 25 | 2   | 25 | 25 | 25 | 2546 |
|                       | 43 | 44 | 45 | 546 | 43 | 44 | 45 |      |
+-----------------------+----+----+----+-----+----+----+----+------+
| ผู้ป่วยนอก               | 1  | 1  | 1  | 2,  | 6  | 6  | 6  | 600  |
|                       | ,0 | ,4 | ,4 | 000 | 00 | 00 | 00 |      |
| กําลังการบริการจริง       | 00 | 00 | 00 |     |    |    |    | 538  |
| (คน/วัน)               |    |    |    | 1,  | 3  | 4  | 5  |      |
|                       | 9  | 1  | 1  | 531 | 61 | 45 | 62 | 8    |
| ปริมาณการใช้บริการจริง    | 90 | ,2 | ,4 |     |    |    |    | 9.66 |
| (คน/วัน)               |    | 33 | 23 | 76  | 60 | 74 | 93 |      |
|                       | 99 |    |    | .55 | .2 | .2 | .7 |      |
| อัตราการใช้บริการจริง     | .0 | 88 | 1  |     |    |    |    |      |
| (ร้อยละ)               |    | .1 | 01 |     |    |    |    |      |
|                       |    |    | .6 |     |    |    |    |      |
+-----------------------+----+----+----+-----+----+----+----+------+
| ผู้ป่วยใน                | 1  | 1  | 1  | 180 | 1  | 1  | 1  | 100  |
|                       | 80 | 80 | 80 |     | 00 | 00 | 00 |      |
| กําลังการบริการเต็มที่      |    |    |    | 180 |    |    |    | 70   |
| (เตียง/วัน)             | 1  | 1  | 1  |     | 50 | 50 | 50 |      |
|                       | 80 | 80 | 80 | 101 |    |    |    | 26   |
| กําลังการบริการจริง       |    |    |    |     | 20 | 21 | 25 |      |
| (เตียง/วัน)             | 78 | 94 | 1  | 56  |    |    |    | 3    |
|                       |    |    | 07 | .11 | 28 | 30 | 35 | 7.14 |
| ปริมาณการใช้บริการจริง    | 43 | 52 |    |     | .6 | .0 | .7 |      |
| (เตียง/วัน)             | .3 | .2 | 59 |     |    |    |    |      |
|                       |    |    | .4 |     |    |    |    |      |
| อัตราการใช้บริการจริง     |    |    |    |     |    |    |    |      |
| (ร้อยละ)               |    |    |    |     |    |    |    |      |
+-----------------------+----+----+----+-----+----+----+----+------+

3.4 ผลกระทบต่อสิ่งแวดล้อม

จากการที่บริษัทประกอบกิจการโรงพยาบาลซึ่งต้องเน้นในเรื่องการควบคุมความสะอาดเป็นอย่างมาก
ประกอบกับการที่จะต้องมีวัสดุเหลือใช้ที่เกิดจากการดำเนินงานของโรงพยาบาล
บริษัทจึงกำหนดให้มีมาตรการในการดำเนินการเกี่ยวกับวัสดุเหลือใช้ดังกล่าว ซึ่งสามารถแบ่งได้เป็น
2 ประเภท ดังต่อไปนี้

3.4.1 ขยะติดเชื้อ

ขยะติดเชื้อประกอบไปด้วยวัสดุสิ้นเปลืองต่างๆ ที่ใช้ในการรักษาผู้ป่วยของโรงพยาบาล เช่น
เข็มฉีดยา ผ้าพันแผล และสําลี เป็นต้น
โดยทางโรงพยาบาลได้จัดให้มีการฝึกอบรมพนักงานทุกระดับที่เกี่ยวข้องในการบรรจุและจัดเก็บขยะติดเชื้ออย่างถูกต้องและมิดชิด
เพื่อให้บริษัท กรุงเทพธนาคม จํากัด มารับไปทำลาย
ซึ่งบริษัทได้ว่าจ้างให้มาเก็บขยะติดเชื้อสัปดาห์ละ 2 ครั้ง สําหรับผ้าจากห้องพักผู้ป่วยที่ติดเชื้อ
ทางโรงพยาบาลจะแยกซักผ้าที่ติดเชื้อดังกล่าวในห้องฆ่าเชื้อ
ซึ่งทางบริษัทมีเครื่องซักและฆ่าเชื้อจํานวน 2 เครื่อง น

3.4.2 ขยะไม่ติดเชื้อ

ขยะไม่ติดเชื้อประกอบไปด้วยวัสดุสิ้นเปลืองต่างๆ ที่ใช้ในสํานักงานและส่วนอื่นๆ
ที่ไม่เกี่ยวข้องกับผู้ป่วยเช่น กระดาษ และถุงพลาสติก เป็นต้น
โดยสํานักงานรักษาความสะอาดเขตพระโขนงจะมารับสัปดาห์ละ 2 ครั้ง
โดยขยะไม่ติดเชื้อจะมีการแบ่งแยกตามเครื่องหมายและสีที่ชัดเจนเช่นเดียวกับการแบ่งแยกของขยะติดเชื้อ
เพื่อไม่ให้เกิดความสับสนในการจัดเก็บ

นอกจากนี้ทางโรงพยาบาลศิครินทร์ และโรงพยาบาลรัทรินทร์ ยังมีบ่อบำบัดน้ำเสีย
ซึ่งจะกำจัดน้ำเสียให้เป็นน้ำดีตามมาตรฐานการควบคุมของหน่วยงานทางราชการก่อนที่จะถูกทิ้งลงสู่ท่อระบายนํ้าสาธารณะภายนอก
ทั้งนี้ นํ้าที่ผ่านการบําบัดจากบ่อบําบัดนํ้าเสียของโรงพยาบาลจะถูกส่งไปตรวจค่ามาตรฐานต่างๆ เช่น
ค่าความเป็นกรดและด่าง ค่าบีโอดี สารแขวนลอย เป็นต้น
เป็นประจำทุกเดือนเพื่อใช้ในการอ้างอิงต่อหน่วยงานราชการที่เกี่ยวข้อง ได้แก่
กรมควบคุมมลพิษกรุงเทพมหานคร โดยประกาศกระทรวงทรัพยากรธรรมชาติและสิ่งแวดล้อม
เรื่องกำหนดมาตรฐานควบคุมการระบายน้ำทิ้งจากอาคารบางประเภทและบางขนาด
ซึ่งอาคารโรงพยาบาลจะถูกจัดอยู่ในประเภท ก คือ
โรงพยาบาลและสถานพยาบาลตามกฎหมายที่มีเตียงผู้ป่วยในค้างคืนรวมกันทุกชั้นของอาคารหรือกลุ่มของอาคารตั้งแต่
30 เตียงขึ้นไป
ได้กำหนดมาตรฐานควบคุมการระบายน้ำทิ้งจากอาคารดังที่แสดงไว้ในตารางด้านล่าง
นอกจากนี้ยังแสดงค่าที่วัดได้ของโรงพยาบาล ณ วันที่ 9 ธันวาคม 2546 ดังตารางต่อไปนี้

+---------------------------------+----------------+------------------+
| รายการควบคุม                     | ค่ามาตรฐาน      | ค่าที่วัดได้          |
+---------------------------------+----------------+------------------+
| 1. ความเป็นกรดและด่าง (PH)        | 5-9            | 7.11             |
|                                 |                |                  |
| 2. บีโอดี (มิลลิกรัมต่อลิตร)           | < 20           | 6.50             |
|                                 |                |                  |
| 3. สารแขวนลอย (มิลลิกรัมต่อลิตร)     | < 30           | 5.0              |
+---------------------------------+----------------+------------------+